
NASLOV:  

SOGLASJE K ORGANIZACIJI ŠTEVILA ODDELKOV V VRTCU ZVEZDICA PRI POŠ VOGRSKO


PRAVNA PODLAGA:  

· 15. in 20. člen Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17, 18/21 in 85/25),
· 16., 24. in 25. člen Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18, 54/21, 82/23 in 39/25),
· 18. člen Statuta Občine Renče- (Uradni list RS, št. 22/12 – uradno prečiščeno besedilo, 88/15, 14/18 in 56/25)


PREDLAGATELJ:  

Župan, občinska uprava

PRIPRAVLJALEC: 

občinska uprava

OBRAZLOŽITEV:  

Osnovna šola Ivana Roba Šempeter je Občini Renče-Vogrsko dne 1. 6. 2026 posredovala predlog oblikovanja oddelkov v vrtcu Zvezdica pri POŠ Vogrsko za šolsko leto 2026/2027. 

Ob zaključku vpisa je bilo v Vrtec Šempeter vpisanih 41 otrok, pogodbo o vključitvi v vrtec pa je podpisalo 41 staršev. V naslednjem šolskem letu vrtec zapušča 49 otrok. Na evidenčnem vpisu je še osem otrok, od tega dva otroka iz Vogrskega. 

V enoti Vrtec Zvezdica Vogrsko je predvideno oblikovanje treh oddelkov:
· homogen oddelek otrok starih od 1 do 2 let s 7 otroki, 
· homogen oddelek otrok starih od 2 do 3 let z 10 otroki, 
· heterogen oddelek otrok starih od 3 do 6 let s 15 otroki. 

Skupno je v enoto vključenih 32 otrok. Ob upoštevanju veljavnih normativov ostaja v oddelkih še 11 prostih mest. Šola navaja, da se lahko do začetka šolskega leta število otrok in organizacija oddelkov še spremenita glede na dodatne vpise oziroma izpise otrok. 


RAZLOGI ZA SPREJETJE SKLEPA:

Sprejem sklepa je potreben za določitev organizacije oddelkov Vrtca Zvezdica Vogrsko za šolsko leto 2026/2027 skladno z veljavnimi predpisi in dejanskim številom vpisanih otrok.

Predlagana organizacija oddelkov omogoča izvajanje programa predšolske vzgoje v skladu z normativi ter zagotavlja ustrezne pogoje za delo z otroki posameznih starostnih skupin.

OCENA STANJA:

V enoti Vrtec Zvezdica Vogrsko bo v šolskem letu 2026/2027 predvidoma vključenih 32 otrok, razporejenih v tri oddelke. Glede na predlagano organizacijo oddelkov ostaja še 11 prostih mest. Poleg tega sta na evidenčnem vpisu evidentirana še dva otroka za enoto Vogrsko, zato je mogoče pričakovati določene spremembe števila vključenih otrok do začetka novega šolskega leta.

CILJI IN NAČELA:

Cilj predlaganega sklepa je zagotoviti zakonito in učinkovito organizacijo predšolske vzgoje v Vrtcu Zvezdica Vogrsko ter otrokom zagotoviti kakovostno, varno in razvojno spodbudno okolje. Predlog temelji na načelih racionalne organizacije dela, upoštevanja normativov ter zagotavljanja optimalnih pogojev za vključene otroke in zaposlene.

FINANČNE IN DRUGE POSLEDICE:

Predlagana organizacija oddelkov je pripravljena skladno z finančnim načrtom. Sprejem sklepa omogoča nemoteno izvajanje programa predšolske vzgoje v enoti Vrtec Zvezdica Vogrsko v šolskem letu 2026/2027 ter predstavlja podlago za organizacijo dela in načrtovanje kadrovskih ter materialnih potreb vrtca.























Pripravila:
Ksenja Sulič
Višja svetovalka za družbene dejavnosti















Predlog sklepa:


Na podlagi 15. in 20. člen Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17, 18/21 in 85/25), 16., 24., 25. člen Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18, 54/21, 82/23 in 39/25) in 18. člen Statuta Občine Renče- Vogrsko (Uradni list RS, št. 22/12 – uradno prečiščeno besedilo, 88/15, 14/18 in 56/25)  je Občinski svet Občine Renče–Vogrsko na ______ seji dne ______ sprejel naslednji


S K L E P

1.


Občina Renče-Vogrsko daje soglasje k oblikovanju oddelkov Vrtca Zvezdica Vogrsko za šolsko leto 2026/2027, in sicer:

· en homogen oddelek otrok starih od 1 do 2 let s 7 otroki, 
· en homogen oddelek otrok starih od 2 do 3 let z 10 otroki, 
· en heterogen oddelek otrok starih od 3 do 6 let s 15 otroki.



2.


Ta sklep prične veljati takoj. 

				


Številka:								          Tarik Žigon 
Bukovica,									  Župan


















